CELEX: 32012R0937
Language: ro
Date: 2012-10-12 00:00:00
Title: Regulamentul de punere în aplicare (UE) nr. 937/2012 al Comisiei din 12 octombrie 2012 de modificare a Regulamentelor (CE) nr. 1122/2009 și (UE) nr. 65/2011 în ceea ce privește metoda de determinare a dobânzilor aplicabile la plățile necuvenite care trebuie recuperate de la beneficiarii sistemelor de ajutor direct pentru agricultori prevăzute de Regulamentul (CE) nr. 73/2009 al Consiliului, ai sprijinului pentru dezvoltare rurală prevăzut de Regulamentul (CE) nr. 1698/2005 al Consiliului și ai sprijinului pentru sectorul vitivinicol prevăzut de Regulamentul (CE) nr. 1234/2007 al Consiliului

13.10.2012   
            
            
               RO
            
            
               Jurnalul Oficial al Uniunii Europene
            
            
               L 280/1
            
         REGULAMENTUL DE PUNERE ÎN APLICARE (UE) NR. 937/2012 AL COMISIEI
   din 12 octombrie 2012
   de modificare a Regulamentelor (CE) nr. 1122/2009 și (UE) nr. 65/2011 în ceea ce privește metoda de determinare a dobânzilor aplicabile la plățile necuvenite care trebuie recuperate de la beneficiarii sistemelor de ajutor direct pentru agricultori prevăzute de Regulamentul (CE) nr. 73/2009 al Consiliului, ai sprijinului pentru dezvoltare rurală prevăzut de Regulamentul (CE) nr. 1698/2005 al Consiliului și ai sprijinului pentru sectorul vitivinicol prevăzut de Regulamentul (CE) nr. 1234/2007 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (1), în special articolul 51 alineatul (4), articolul 74 alineatul (4) și articolul 91,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2), în special articolele 85x și 103za coroborate cu articolul 4,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (3), în special articolul 142 literele (c) și (o),
   întrucât:
   
               (1)
            
            
               Articolul 80 alineatul (2) din Regulamentul (CE) nr. 1122/2009 al Consiliului din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (4) și articolul 5 alineatul (2) din Regulamentul (UE) nr. 65/2011 al Comisiei din 27 ianuarie 2011 de stabilire a normelor de punere în aplicare a Regulamentului (CE) nr. 1698/2005 al Consiliului în ceea ce privește punerea în aplicare a procedurilor de control și a ecocondiționalității în cazul măsurilor de sprijin pentru dezvoltare rurală (5) stabilesc metoda de determinare a dobânzilor aplicabile la plățile necuvenite care trebuie recuperate de la beneficiarii ajutoarelor prevăzute de regulamentele respective.
            
         
               (2)
            
            
               Dobânda se aplică pe perioada dintre data notificării obligației de rambursare și data rambursării efective sau data deducerii sumei de rambursat. Acest lucru conduce la obligația autorităților naționale de a colecta dobânzi în practic toate cazurile de recuperare, prin intermediul unui ordin de recuperare separat, emis după ce se cunoaște perioada de timp scursă.
            
         
               (3)
            
            
               Din motive de simplificare și pentru a îmbunătăți eficiența administrativă, dobânda trebuie să curgă numai de la un termen limită de plată rezonabil pentru debitor, indicat în ordinul de recuperare.
            
         
               (4)
            
            
               Prin urmare, Regulamentele (CE) nr. 1122/2009 și (UE) nr. 65/2011 trebuie modificate în consecință.
            
         
               (5)
            
            
               Din motive de securitate juridică, este necesar să se precizeze că măsurile prevăzute de prezentul regulament se aplică ordinelor de recuperare emise începând cu 16 octombrie 2012.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de dezvoltare rurală, al Comitetului de gestionare a organizării comune a piețelor agricole și al Comitetului de gestionare a plăților directe,
            
         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 1122/2009
   La articolul 80 alineatul (2) din Regulamentul (CE) nr. 1122/2009, primul paragraf se înlocuiește cu următorul text:
   
      „(2)   Dobânzile se calculează pentru perioada cuprinsă între termenul limită de plată de care dispune agricultorul, indicat în ordinul de recuperare și care nu poate depăși 60 de zile, și data rambursării sau a deducerii.”
   
   Articolul 2
   Modificarea Regulamentului (UE) nr. 65/2011
   La articolul 5 alineatul (2) din Regulamentul (UE) nr. 65/2011, primul paragraf se înlocuiește cu următorul text:
   
      „(2)   Dobânda se calculează pentru perioada cuprinsă între termenul limită de plată de care dispune beneficiarul, indicat în ordinul de recuperare și care nu poate depăși 60 de zile, și data rambursării sau a deducerii.”
   
   Articolul 3
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică ordinelor de recuperare emise începând cu 16 octombrie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 octombrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 277, 21.10.2005, p. 1.
   
      (2)  JO L 299, 16.11.2007, p. 1.
   
      (3)  JO L 30, 31.1.2009, p. 16.
   
      (4)  JO L 316, 2.12.2009, p. 65.
   
      (5)  JO L 25, 28.1.2011, p. 8.